EKH วิ่งเฉียด 4% ลุ้นไตรมาส 4 ดีกว่าคาด รับอานิสงส์ไวรัส RSV ระบาด-คัดกรองโควิดหนุน
EKH วิ่งเฉียด 4% ลุ้นไตรมาส 4 กำไรดีกว่าคาด รับอานิสงส์ไวรัส RSV ระบาด-คัดกรองโควิดหนุน ล่าสุดอยู่ที่ 4.90 บาท บวก 0.18 บาท หรือ 3.81% มูลคาซื้อขาย 2.43 ล้านบาท
EKH วิ่งเฉียด 4% ลุ้นไตรมาส 4 กำไรดีกว่าคาด รับอานิสงส์ไวรัส RSV ระบาด-คัดกรองโควิดหนุน ล่าสุดอยู่ที่ 4.90 บาท บวก 0.18 บาท หรือ 3.81% มูลคาซื้อขาย 2.43 ล้านบาท
25 ธ.ค. 2563

ผู้สื่อข่าวรายงานว่า ราคาหุ้น บริษัท เอกชัยการแพทย์ จำกัด (มหาชน) หรือ EKH ล่าสุด ณ เวลา 10.28 น. อยู่ที่ 4.90 บาท บวก 0.18 บาท หรือ 3.81% สูงสุดที่ 4.98 บาท ต่ำสุดที่ 4.74 บาท ด้วยมูลคาซื้อขาย 2.43 ล้านบาท

ทั้งนี้ บล.เคทีบี (ประเทศไทย) ระบุในบทวิเคราะห์ แนะนำ “ซื้อ” EKH และปรับราคาเป้าหมายขึ้นเป็น 6 บาท (เดิม 5.80 บาท) โดยมีมุมมองเป็นบวกมากขึ้นจากการจัด Group conference call กับ EKH วานนี้ (24 ธ.ค.20)
ทั้งนี้มีประเด็นสำคัญคือ EKH ได้รับผลกระทบจำกัดจากการ lock down จังหวัดสมุทรสาคร ที่มีการระบาดของ COVID-19 รอบใหม่ครั้งนี้ โดยผู้ป่วย IPD/OPD ไม่ได้ลดลงเหมือนในช่วงไตรมาส 2/63 (COVID-19 รอบแรก) แต่เพิ่มขึ้นจากไวรัส RSV ที่ระบาดหนักในเด็กเล็ก ทำให้ปัจจุบัน IPD utilization rate พุ่งสูงขึ้นเป็น 70% จากไตรมาส 3/63 ที่ 40%
รวมทั้งคาด EKH มีรายได้เพิ่มขึ้นจากการคัดกรอง COVID-19 ราว 20 ล้านบาท คิดจากมีผู้เข้ารับการตรวจ COVID-19 ราว 500 เคส/วัน เป็นเวลา 11 วัน (20-31 ธ.ค. 2563), และสถานการณ์ IVF เริ่มดีขึ้น โดยเริ่มมีผู้ใช้บริการทยอยเพิ่มขึ้น
ทั้งนี้ได้ปรับกำไรสุทธิปี 2563 เพิ่มขึ้น 50% เป็น 52 ล้านบาท จากไตรมาส 4/63 ที่จะฟื้นตัวดีกว่าคาดมาก และปรับกำไรสุทธิปี 2564 ขึ้น 4% เป็น 96 ล้านบาท จากการปรับ GPM ขึ้น
ขณะที่ราคาหุ้นปรับตัวเพิ่มขึ้นแต่ยังคง underperform SET -10% ในช่วง 3 เดือน ปัจจุบันราคาหุ้นได้รับรู้ปัจจัยลบไปพอสมควรแล้ว โดยเราปรับคำแนะนำขึ้นเป็น ซื้อ จาก valuation ที่น่าสนใจ โดยปัจจุบันเทรดที่ PER ปี 2564 เท่ากับ 29 เท่า ขณะที่ peer เทรดที่ PER ปี 2564 เท่ากับ 40 เท่า ประกอบกับผลประกอบการเริ่มฟื้นตัวจากผู้ป่วย IPD